หุ้นดีดตามเพื่อนบ้านปิดบวก6.37จุด
หุ้นไทยรีบาวด์ตามตลาดต่างประเทศปิดบวก 6.37 จุด ที่ 1,055.60 จุด มูลค่าซื้อขาย 22,426.54 ล้านบาท
6 ก.ย. 2554

หุ้นไทยรีบาวด์ตามตลาดต่างประเทศปิดบวก 6.37 จุด ที่ 1,055.60 จุด มูลค่าซื้อขาย 22,426.54 ล้านบาท 




ดัชนีตลาดหลักทรัพย์แห่งประเทศไทย วันที่ 6 ก.ย. เคลื่อนไหวผันผวนตลอดทั้งวัน โดยในภาคเช้าปรับลดลงอย่างต่อเนื่องจนกระทั่งไปแตะที่ 1,040.54 จุด ซึ่งที่ระดับ 1,040 จุด ถือเป็นแนวรับที่แข็งแกร่ง แต่หลังจากเปิดการซื้อขายในภาคบ่าย ดัชนีดีดตัวขึ้นตามการรีบาวด์ของตลาดต่างประเทศ และมาปิดตลาดที่ 1,055.60 จุด เพิ่มขึ้น 6.37 จุด หรือ 0.61% มูลค่าการซื้อขาย 22,426.54 ล้านบาท 
นายรักพงศ์ ไชยศุภรากุล ผู้จัดการส่วนวิจัยและเศรษฐกิจกลยุทธ์ ฝ่ายวิจัย บล.เคจีไอ (ประเทศไทย) กล่าวว่า ตลาดอื่นๆ ในภูมิภาคต่างรีบาวด์ขึ้นหลังจากลงไปแตะที่แนวรับ เช่นเดียวกับตลาดหุ้นไทย หลังจากช่วงเช้ามีความกังวลต่อภาระหนี้กลุ่มประเทศยุโรป นอกจากนี้ ในภาคบ่ายยังมีปัจจัยบวกจากแนวโน้มค่าเงินยูโร ซึ่งส่งผลดีต่อตลาดหุ้นและราคาน้ำมัน
สำหรับแนวโน้มในวันพรุ่งนี้ นายรักพงศ์ กล่าวว่า จะต้องติดตามการประกาศตัวเลขภาคบริการของสหรัฐอเมริกา ซึ่งส่วนใหญ่คาดว่า จะมีแนวโน้มที่ดี และหากตลาดยุโรปไม่มีปัจจัยลบเพิ่มเติม คาดว่า แรงขายของนักลงทุนจะลดลงแล้ว ทำให้ดัชนีหุ้นสามารถปรับเพิ่มขึ้นต่อเนื่อง โดยอยู่ในกรอบ 1,040 - 1,060 จุด 
มูลค่าซื้อขาย 5 อันดับหลักทรัพย์ PTT  ปิด 319.00 บาท  -5.00 บาท หรือ -1.54%TRUE ปิด 4.16 บาท +0.20 บาท หรือ +5.05%BANPU ปิด 620.00 บาท -4.00 บาท หรือ -0.64%ADVANC ปิด 119.00 บาท +4.00 บาท หรือ +3.48%SCC ปิด 323.00 บาท +2.00 บาท หรือ +0.62%